ANC die hoenders in oor vulgêre Afrikaanse volkslied by KFC | Maroela Media
Die ANC in die Wes-Kaap het 'n ondersoek geëis na die misbruik van die volkslied deur kunstenaars en besighede.
Dit volg ná 'n voorval waarin 'n vulgêre weergawe van die volkslied deur die voormalige "vuilbek-sanger" Shane McCallaghan vroeër die week oor die luidsprekers van 'n KFC-tak in Kaapstad gespeel het. Die snit kom voor op McCallaghan se CD Sies jou vark.
"Die ANC doen 'n beroep op alle Suid-Afrikaners om hulle te distansieer van hierdie tipe onverdraagsaamheid en om saam te staan teen seksisme en rassisme," het die provinsiale sekretaris van die ANC, Songezo Mjongile, gesê.
Die Cape Times berig Tariq Mellett het in die ry by die KFC in Buitenkantstraat gewag toe hy 'n gewysigde weergawe van die volkslied oor die luidsprekers hoor. "Die liedjie bevat bewoording soos 'Nkosi is 'n d..s' en 'Mandela is 'n f….n k…..'", het hy gesê. "Ek en twee ander klante was stomgeslaan oor die vulgariteit en rassisme wat so openlik in 'n gewilde gesinsrestaurant uitgebasuin word."
KFC se provinsiale bestuurder Craig Davids sê die saak is na Yum Restaurante verwys. "Ons is besig om die sak te ondersoek, maar tot dan kan ek nie kommentaar lewer nie," het hy gesê.
Nuuskommentaar: Dinge daar doer knyp ons hier
Daar is darem perke in alles, die feit dat elkeen regte het, gee jou nie die reg om ander van hul regte te ontneem nie.
Ek kan dink dat almal kwaad is hieroor. Hoekom nou sulke dinge doen, wat bereik hy, net eenvoudig niks want hierdie gaan teen ons ten en net meer haatspraak uitlok.
Ek neem ook die Bestuur kwalik, ek is seker die res van die liedjies is ook soortgelyk.
Waar is die dae toe ons op aandag gestaan het wanneer die Volkslied gespeel of gesing word! Dis 'n skande!
Het julle nog nie geleer nie? Dis 'n manier vir kunstenaars om aandag te trek en 'n voet in die deur te kry. Hoe meer bohaai ons daaroor maak, hoe meer krag gee ons hulle. Ons maak hulle lekker ryk en bekend. Ons moet dit net ignoreer dan sal dit op hou met tyd.